﻿Преузето са [www.pravno-informacioni-sistem.rs](http://www.pravno-informacioni-sistem.rs/)

**1953**

На основу члана 123. тачка 3. Устава Републике Србије, а у вези са чланом 3. став 1. тачка 1) Закона о пољопривреди и руралном развоју („Службени гласник РС”, бр. 41/09, 10/13 – др. закон, 101/16, 67/21 – др. закон и 114/21) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**o изменама и допуни Уредбе о финансијском давању пољопривредним газдинствима за пољопривредну производњу биљних култура у 2023. Години**

**(Објављено у „Службеном гласнику РС“, број 43/2023 од 26.05.2023. године)**

Члан 1.

У Уредби o финансијском давању пољопривредним газдинствима за пољопривредну производњу биљних култура у 2023. години („Службени гласник РСˮ, број 27/23), члан 4. мења се и гласи:

„Члан 4.

Право на финансијско давање у складу са овом уредбом остварује се:

1) по површини пољопривредне производње под биљним културама из члана 3. ове уредбе, у висини од 9.000 динара по хектару;

2) за куповину горива за радове у пољопривреди за исту површину из тачке 1) овог става, у висини од 9.000 динара по хектару.ˮ

Члан 2.

После члана 12, додаје се члан 12а, који гласи:

„Члан 12а

Ако је кориснику финансијског давања право на финансијско давање утврђено у износу утврђеном у складу са Уредбом o финансијском давању пољопривредним газдинствима за пољопривредну производњу биљних култура у 2023. години („Службени гласник РСˮ, број 27/23), директор Управе доноси посебно решење којим се кориснику финансијског давања утврђује право на разлику до износа финансијског давања у складу са овом уредбом и налаже исплата ове разлике на наменски рачун корисника отворен код пословне банке и пријављен у Регистру.ˮ

Члан 3.

Члан 14. мења се и гласи:

,,Члан 14.

Средства за спровођење ове уредбе обезбеђена су Законом о буџету Републике Србије за 2023. годину („Службени гласник РСˮ, број 138/22) у оквиру Раздела 24 – Министарство пољопривреде, шумарства и водопривреде, Глава 24.6 – Управа за аграрна плаћања, Програм 0103 – Подстицаји у пољопривреди и руралном развоју, Функција 420 – Пољопривреда, шумарство, лов и риболов, Програмска активност/пројекат 0001 – Директна плаћања, Економска класификација 451 – Субвенције јавним нефинансијским предузећима и организацијама, и то:

1) у износу од 11.389.950.000 динара за финансијско давање за основне подстицаје у биљној производњи у 2023. години, а износ од 5.694.975.000 динара биће обезбеђен у буџету Републике Србије;

2) у износу од 5.694.975.000 динара за финансијско давање за регрес за гориво у 2023. години, а износ од 11.389.950.000 динара биће обезбеђен у буџету Републике Србије.ˮ

Члан 4.

Ова уредба ступа на снагу даном објављивања у „Службеном гласнику Републике Србије”.

05 број 110-4544/2023-1

У Београду, 25. маја 2023. године

**Влада**

Први потпредседник Владе,

**Ивица Дачић,** с.р.